Diari Oficial de la Generalitat Valenciana


Sumari del DOGV 6485, del 22-03-2011 (2011/3070)

Informació pública de la modificació del Pla General d'Ordenacio Urbana número 11, Censal III.
----------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/3070


Data del document
:   08-03-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenacio Urbana número 11, Censal III. [2011/3070]
El Ple de l'Ajuntament de Castelló de la Plana, en la sessió ordinària celebrada el dia 24 de febrer de 2011, va adoptar, entre altres, l'acord següent:
«Vist l'expedient corresponent al procediment que s'està tramitant per a l'aprovació de la modificació número 11 del Pla General d'Ordenació Urbana de Castelló del qual es desprén que:
1. L'Ajuntament de Castelló de la Plana va iniciar els estudis i treballs tècnics preliminars per a dur a terme una modificació del Pla General d'Ordenació Urbana identificada com a número 11, Censal III, i per acord de la Junta de Govern Local de data 18 de gener de 2008 es va resoldre sotmetre a consulta dels ciutadans, especialment de les entitats i col·lectius interessats, els treballs tècnics preliminars relatius a la modificació del Pla General d'Ordenació Urbana número 11, pel termini de 30 dies a l'efecte de suggeriments i exposar al públic el pla de participació pública per a l'elaboració de l'estudi d'integració paisatgística relatiu a la indicada modificació. En el mateix acord, es va resoldre consultar l'òrgan ambiental per si procedira l'avaluació ambiental així com remetre la documentació tècnica a les administracions sectorials perquè emeteren un informe en relació amb la modificació.
2. El suara esmentat acord va ser objecte de publicació per mitjà d'un anunci inserit en el Diari Oficial de la Comunitat Valenciana número 5733, de 2 d'abril de 2008, en el Butlletí Oficial de la Província de Castelló número 35, de 18 de març de 2008, en el diari Mediterráneo de data 18 de març 2008 i al tauler d'anuncis i pàgina web municipals.
3. S'ha tramitat el pla de participació pública per a l'elaboració de l'estudi d'integració paisatgística corresponent als àmbits que afecta la modificació del pla general número 11. Els resultats de les consultes formulades en desenvolupament del pla de participació pública de l'estudi d'integració paisatgística han sigut objecte de publicació en el web municipal.
4. Atés el temps transcorregut des que es van iniciar els treballs de redacció de la modificació 11, els canvis operats en la legislació i en el panorama econòmic i social, s'ha considerat convenient suprimir-ne la reclassificació dels 115.063 m² de sòl no urbanitzable situat al sud-est de la ciutat i la creació d'un nou parc denominat Serradal-Riu Sec reduint-se així la modificació als altres aspectes.
5. En el document de la modificació 11, Censal III, redactat amb l'encàrrec previ d'aquest Ajuntament per José Ignacio García Campa, arquitecte, i Joaquín Llidó Silvestre, advocat, es determina que la modificació consistix en:
A. En relació amb el sector 04-SU-R:
A.1. S'adscriu a aquest el desenvolupament del denominat parc Sant Josep (ZV-QL/004) de 123.471 m² de superfície així com la superfície pendent de ser obtinguda de la dotació pública esportiva RD-DE/197 (12.676 m²) i del viari annex a aquest (4.389 m²), que inclou l'ajust d'alineació del col·legi públic Blasco Ibáñez i la zona verda annexa. Esta modificació pretén l'obtenció de la totalitat de la superfície d'estes dotacions públiques a càrrec d'una sola actuació, superant-se les disfuncions que per a la seua execució suposava la seua anterior adscripció a diversos sectors el desenvolupament de la qual no seria simultani en el temps.
A.2. S'incrementa l'edificabilitat del sector, sense canviar l'ús característic que continua sent residencial, el que es canvia és la tipologia de vivenda unifamiliar a col·lectiva en bloc. Amb això es pretén preparar sòl que poguera albergar vivendes protegides; es potencia la ciutat compacta amb menys ocupació de sòl; es manté la morfologia urbana iniciada amb els desenvolupaments urbanístics Censal I i Censal II, s'aconseguix una tipologia edificatòria que induïx la possibilitat d'un nombre més gran de vivendes de menors dimensions, per tant mes assequibles.
A.3. La tercera modificació que afecta este sector té per objecte aconseguir una reserva de terrenys necessaris per a què el 40% de l'edificabilitat d'aquest es destine a vivenda protegida.
A.4. Com a conseqüència del canvi de tipologia en el sector 04-SU-R, han de modificar-se puntualment les normes urbanístiques de sòl urbanitzable residencial ja que en la redacció actual del punt tercer s'inclou este sector dins del grup en què la tipologia prevista és la unifamiliar, al produir-se, amb la modificació 11, el canvi al·ludit en el punt A.2, és a dir, el pas a tipologia d'edificació en bloc obert; esta circumstància s'ha de reflectir també en les normes urbanístiques.
B. Modificació en relació amb les zones verdes de la xarxa primària externa als sectors:
B.1. Es modifica l'adscripció del denominat parc Sant Josep, ZV-QL/004, que fins ara estava adscrit a diversos sectors sense determinar i passa a ser íntegrament adscrit al sector 04-SU-R com ja s'ha dit.
B.2. S'efectua una nova adscripció de les zones verdes ZV-QL/0007 i viari annex i ZV-QL/565 als distints sectors d'ús residencial i industrial dels previstos en el pla. Al produir-se l'adscripció de la ZV-QL/004 al sector 04-SU-R cal fer un reajustament en les adscripcions de zones verdes a sectors, i es tria la ZV-QL/007 per raons de proximitat.
S'adscriu part del Molí de La Font al desenvolupament de diferents sectors, i es concreta en la documentació gràfica la superfície adscrita a cada sector establint-se que la seua obtenció es produirà: per cessió gratuïta anticipada i reserva d'aprofitament, per ocupació directa, per mitjà de reparcel·lació en el procediment de gestió corresponent o per mitjà d'expropiació.
6. Els resultats de les consultes formulades en desenvolupament del pla de participació pública de l'estudi d'integració paisatgística han sigut objecte de publicació en el web municipal.
7. En suprimir-se continguts de la modificació inicialment prevista, l'estudi d'integració paisatgística s'ha adequat a la nova proposta. El tècnic que va elaborar aquest document ha emés un informe en què es fa constar que el pla de participació publica dut a terme en el seu dia, resulta vàlid per a la proposta actual ja que a aquest efecte els canvis operats en la modificació 11 han consistit només en la supressió de determinats àmbits abans inclosos, però per a les zones que continuen sent objecte de la modificació i que per tant seguixen incloses en el pla d'integració paisatgística continua sent vàlid el treball realitzat. En relació amb aquest estudi s'ha emés un informe favorable pel tècnic de Medi Ambient municipal.
II. Fonaments jurídics
I. La modificació número 11 s'adequa a allò que exigix l'article 94.2 de la Llei Urbanística Valenciana, de 30 de desembre de 2005, ja que no altera l'equilibri de dotacions públiques existent perquè es limita a una readscripció d'aquestes. Es tracta d'una modificació d'abast limitat que no produïx impacte ni altera el model urbanístic establit en el pla general i, a més, manté les condicions de qualitat, funcionalitat, capacitat i coherència del model urbanístic, per la qual cosa complix també amb l'exigència continguda en l'article 52.1, paràgraf segon, de la Llei Urbanística Valenciana.
L'article 207.1, 2. del Reglament d'Ordenació i Gestió Territorial i Urbanística aprovat pel Decret 67/2006, de 19 de maig, en relació amb el 52 de la Llei Urbanística Valenciana, establix l'exigència que qualsevol modificació puntual del pla d'àmbit superior a una illa concreta i tot pla modificatiu que incremente la capacitat poblacional respecte del planejament vigent haurà de suplementar la dotació de parc públic de xarxa primària de naturalesa urbana que haurà de ser de 5 m² per habitant sempre que el pla general vigent no tinga cap excés sobre dotació mínima prevista com a parc de xarxa primària. En el Pla General de Castelló hi ha una reserva excedent de parc públic, per la qual cosa no cal en aquesta modificació preveure increment de parc public.
II. La modificació 11, Censal III, del Pla General d'Ordenació Urbana no altera les directrius del pla general ja que afecta terrenys la transformació dels quals estava prevista en el pla i no seria necessària la revisió del pla general que preveu l'article 13.5 de la Llei d'Ordenació del Territori.
III. És d'aplicació respecte de l'àmbit del sector 04-SU-R, la disposició addicional sexta de la Llei Urbanística Valenciana segons la redacció donada per l'article 7 del Decret Llei 1/2008, de 27 de juny, del Consell, en relació amb l'article 10.b del Text Refós de la Llei de Sòl aprovat pel Decret Legislatiu 2/2008, de 20 de juny, quant a l'obligatorietat de reservar edificabilitat amb destinació a la construcció de vivendes de protecció pública.
IV. El document que conté la modificació número 11 es compon d'una memòria informativa, una memòria justificativa, normes urbanístiques i plans, i complix amb el que establixen els articles 142 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana.
V. La modificació en tràmit afecta elements de caràcter estructural segons s'establix en l'article 36 de la Llei Urbanística Valenciana, fet que incidix en el procediment que s'ha de seguir en la seua tramitació.
L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla. L'article 83 de la Llei Urbanística Valenciana diu que, conclosa la redacció del pla, l'òrgan competent de l'administració el sotmetrà a informació pública pel termini mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat. Simultàniament, el sotmetrà a informe dels diferents departaments i òrgans competents de les administracions exigits per la legislació reguladora de les seues competències respectives i a informe de les empreses que gestionen o exploten infraestructures de serveis declarats essencials o d'utilitat pública.
VI. És d'aplicació l'article 101.2 i 3 de la Llei Urbanística Valenciana que establix que l'acte administratiu, pel qual se sotmet a informació pública un pla o programa, suspendrà l'atorgament de llicències en les àrees del territori objecte del projecte exposat al públic, les noves determinacions de les quals suposen modificació del règim urbanístic vigent, sense que siga necessària que aquesta resolució assenyale expressament les àrees afectades per la suspensió.
VII. L'article 57 del Reglament de Paisatge de la Comunitat Valenciana, d'11 d'agost de 2006, regula el contingut documental que han de tindre els estudis d'integració paisatgística i els articles 13 a 17 del Reglament de Paisatge de la Comunitat Valenciana regulen el pla del participació ciutadana necessari per a l'elaboració de l'estudi d'integració paisatgística.
L'article 58 del Reglament de Paisatge de la Comunitat Valenciana establix que els estudis d'integració paisatgística que acompanyen un instrument de planejament es tramitaran conforme al procediment establit en l'instrument que l'acompanye, per la qual cosa procedix tramitar conjuntament la Modificació del Pla General d'Ordenació Urbana número 11 i el seu estudi d'integració paisatgística.
VIII. A l'efecte d'allò que s'ha establit en l'article 11.3 del Text Refós de la Llei de Sòl aprovat pel Decret Legislatiu 2/2008, de 20 de juny, el document que es tramita servix com a resum executiu en què es delimiten els àmbits afectats per la modificació i la relació dels àmbits en què s'ha de suspendre pel termini d'un any l'atorgament de qualsevol classe de llicències.
IX. L'article 1271.c de la Llei Reguladora de les Bases d'Administració Local atribuïx a la Junta de Govern Local la competència per a aprovar els projectes d'instruments d'ordenació urbanística l'aprovació definitiva o provisional dels quals corresponga al ple.
X. L'article 83.2.a de la Llei Urbanística Valenciana en relació amb el 90.2 del mateix text preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i ho anunciarà en el Diari Oficial de la Comunitat Valenciana i en un diari no oficial d'àmplia difusió a la localitat.
XI. Segons preveu l'article 123.2 de la Llei Reguladora de les Bases d'Administració Local, per a l'adopció d'acords que corresponga adoptar al ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del ple.
Per tot això, vistos els informes de l'enginyer agrònom municipal, l'arquitecte municipal, l'assessora jurídica de Planejament i Gestió Urbanística conformat pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:
1. Sotmetre a informació pública pel termini d'un mes la modificació del Pla General d'Ordenació número 11 i l'estudi d'integració paisatgística que l'acompanya a l'efecte d'al·legacions, ordenar la inserció del corresponent anunci en el Diari Oficial de la Comunitat Valencianai en un diari d'àmplia difusió en la província i en la pàgina web municipal.
2. Sol·licitar informe en relació amb la modificació número 11 dels diferents departaments i òrgans competents de les administracions exigits per la legislació reguladora de les seues competències respectives i sol·licitar informe de les empreses que gestionen o exploten infraestructures de serveis declarats essencials o d'utilitat pública.
3. Suspendre pel termini d'un any des de la data de publicació de l'acord, l'atorgament de qualsevol classe de llicències urbanístiques en les zones afectades per la modificació 11 i que s'assenyalen en la memòria informativa de la modificació».
Relació i plànol de sectors afectats per la suspensió de llicències
04-SUD, 02-SU-R, 05-SU-R, 06-SU-R, 07-SU-R, 08-SU-R, 09-SU-R, 10-SU-R, 11-SU-R, 12-SU-R, 14-SU-R, 23-SU-R, 25-SU-R, 01-SU-I, 02-SU-I, 03-SU-I, 04-SU-I, 05-SU-I, 06-SU-I, 07-SU-I, 08-SU-I, 09-SU-I, 10-SU-I, 11-SU-I, 13-SU-I, 14-SU-I, 15-SU-I.
Cosa que es fa pública per a general coneixement i s'advertix al mateix temps que, durant el termini d'un mes, les persones que estigueren interessades podran consultar l'expedient (de 09.00 a 14.00 hores, de dilluns a divendres, a les dependències de la Secció de Desenvolupament Urbanístic situades a l'avinguda Germans Bou número 16, 3r, i presentar les al·legacions que creguen convenients.
Castelló de la Plana, 8 de març de 2011.- L'alcalde: Alberto Fabra Part. El secretari general del Ple: Juan Jiménez Hernandis.